**DĖL ROKIŠKIO RAJONO SAVIVALDYBĖS NUSIKALTIMŲ PREVENCIJOS IR KONTROLĖS PROGRAMOS VYKDYMO TVARKOS APRAŠO PATVIRTINIMO**

2023 m. vasario 24 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu ir Rokiškio rajono savivaldybės tarybos 2022 m. vasario 23 d. sprendimu Nr. TS-24 „Dėl Rokiškio rajono savivaldybės 2022–2024 m. strateginio veiklos plano patvirtinimo“ 3 programos „Kultūros, sporto, bendruomenės vaikų ir jaunimo gyvenimo aktyvinimo“ programos priemone „Narkotikų ir narkomanijos, nusikalstamų veikų prevencijos ir kontrolės programa, Rokiškio rajono savivaldybės taryba nusprendžia:

 1. Patvirtinti Rokiškio rajono savivaldybės nusikaltimų prevencijos ir kontrolės programos vykdymo tvarkos aprašą (pridedama).

 2. Rokiškio rajono savivaldybės nusikaltimų prevencijos ir kontrolės programos vykdymo tvarkos aprašą ir jo įgyvendinimo rezultatus skelbti savivaldybės interneto svetainėje [www.rokiskis.lt](http://www.rokiskis.lt).

 3. Šį sprendimą skelbti Teisės aktų registre.

Savivaldybės meras Ramūnas Godeliauskas

Birutė Šlikienė

Rokiškio rajono savivaldybės tarybai

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS NUSIKALTIMŲ PREVENCIJOS IR KONTROLĖS PROGRAMOS VYKDYMO TVARKOS APRAŠO PATVIRTINIMO“ AIŠKINAMASIS RAŠTAS**

 **Sprendimo projekto tikslas ir uždaviniai.**

 Sprendimo projektu siūloma patvirtinti Nusikaltimų prevencijos ir kontrolės programos vykdymo tvarkos aprašą.

 **Šiuo metu esantis teisinis reglamentavimas.** Lietuvos Respublikos vyriausybės 2016 m. balandžio 13 d. nutarimas Nr.370 „Dėl viešojo saugumo plėtros 2015–2025 metų programos įgyvendinimo tarpinstitucinio veiklos plano patvirtinimo“ pakeitimu Nr.1075, Saugios savivaldybės koncepcija, patvirtinta Lietuvos Respublikos 2011 m. vasario 17 d. nutarimu Nr. 184.

 **Sprendimo projekto esmė.**

Rokiškio rajono savivaldybės taryba 2022 m. gegužės 27 d. patvirtino Rokiškio rajono savivaldybės biudžeto sudarymo, vykdymo ir atskaitomybės tvarkos aprašą. Aprašo 64 punktas nustato, kad tikslinės paskirties lėšų naudojimo aprašus tvirtina savivaldybės taryba. Savivaldybės biudžete numatytos lėšos iki šiol buvo skiriamos Rokiškio rajono savivaldybės administracijos direktoriaus įsakymu. Patvirtinus aprašą, nusikaltinų prevencijos ir kontrolės programų projektams paremti savivaldybėje bus remiamasi šiuo tvarkos aprašu.

 **Laukiami rezultatai:**

Rokiškio rajono savivaldybės taryba nustatys Rokiškio rajono savivaldybėje nusikaltimų prevencijos ir kontrolės srityje veikiančių organizacijų finansavimo iš savivaldybės biudžeto aiškią tvarką.

 **Finansavimo šaltiniai ir lėšų poreikis**. Finansavimo šaltinis – savivaldybės biudžeto lėšos. Sprendimui įgyvendinti papildomų savivaldybės biudžeto lėšų nereikės.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akto antikorupcinis vertinimas atliktas, parengta pažyma.

Tarpinstitucinio bendradarbiavimo koordinatorė Birutė Šlikienė